cyanic-selkie/wikianc huggingface dataset:
Plena Ilustrita Vortaro de Esperanto
הוצאות מאוחרות
בשנת 2002 יצא המילון במהדורה חדשה, תחת הכותרת La Nova Plena Ilustrita Vortaro de Esperanto (מילון האספרנטו המאוייר השלם החדש). העורך הראשי של המהדורה היה מישל דוק-גונינז, והיא כללה 16,780 שורשים ו-46,890 ערכים לשוניים. במהדורה זו, שולבו האיורים לאורך המילון כולו בערכים הרלוונטיים. המהדורה החדשה הושקה בקונגרס SAT ב-Alicante שבספרד ביולי 2002. עד שנת 2004 נרכשו כל 2000 העותקים המודפסים של המילון והוא יצא במהדורה נוספת תוך תיקון מספר טעויות שנפלו בו במרץ 2005.
באוגוסט 2010 הודיעה SAT כי הגיעה להסכמות עם הארגון החינוכי E@I ליצור מהדורה דיגיטלית של PIV שתעפשר גם מנגנון חיפוש נוח. ה-SAT שבעבר חששה להעלות גרסה וירטואלית של הספר מחשש לצמצם את הביקוש למהדורה המודפסת שלו תרמה את הזכויות לשימוש בטקסט לטובת המיזם הווירטואלי בלא חיוב. E@I העריכו כי העלות המשוערת של הפרויקט תעמוד על 10,000 יורו. ב-14 באפריל הצליחו לאסוף 13,540 יורו לפרויקט ו-E@I הודיעו כי הם מתחילים את העבודה על הפרויקט. ב-4 באפריל 2012 עלתה גרסת הבטא של האתר ונפתחה לציבור.
אליפות ברזיל בכדורגל 2008
אליפות ברזיל בכדורגל 2008  הייתה הפעם ה-52 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-10 במאי 2008 והסתיימו ב-7 בדצמבר 2008.
בתחרות השתתפו 20 קבוצות. במקום הקבוצות שירדו לליגה הבכירה עלו קוריטיבה, איפטינגה, פורטוגזה דה דספורטוס וויטוריה.
המשחקים התקיימו בשיטת ליגה תוך מפגש כפול בין הקבוצות. עבור הניצחון הוענקו שלוש נקודות ונקודה עבור תיקו.
סאו פאולו זכתה באליפות. זו הייתה הזכייה השישית בתולדות המועדון ושלישית ברציפות.
בסיום העונה לליגת משנה ירדו פיגיירנסה, פורטוגזה דה דספורטוס, ואסקו דה גאמה ואיפטינגה. במקום הקבוצות שירדו לליגה הבכירה עלו קורינתיאנס, סנטו אנדרה, אוואי וגרמיו ברוארי.
שחקנים מצטיינים
מספר שחקנים כבשו 21 שערים וזכו בתואר מלך השערים של האליפות:
רוז'ריו סני שחקנה של סאו פאולו זכה בפרס "כדור הזהב" לכדורגלן העונה.
הרנאנס שחקנה של סאו פאולו זכה בפרס כדורגלן העונה של קונפדרציית הכדורגל הברזילאית.
ארמיית האוויר העשירית
ארמיית האוויר העשירית (ברוסית: воздушная армия я-10) הייתה ארמייה של הצבא האדום שלחמה במלחמת העולם השנייה.
היסטוריה
במהלך ימי המלחמה טייסי הארמייה ביצעו 3,300 טיסות.
לאחר סיום הלחימה היא חזרה לבסיסיה והתקיימה עד לשנת 1957.
דמוגרפיה של אתאיזם
דמוגרפיה של אתאיזם היא קשה לבדיקה באופן מדויק, שכן קיימות תפיסות שונות לגבי אתאיזם בין תרבויות ושפות שונות, החל מהיותו תפיסה מרכזית במקומות מסוימים, בעוד באחרים הוא נחשב חסר חשיבות או לא מקובל. במחקרים עולמיים, מספר האנשים חסרי הדת בדרך כלל גבוה ממספר האנשים שאינם מאמינים באלוהות ומספר האנשים שמסכימים עם הצהרות על חוסר אמונה באלוהות בדרך כלל גבוה יותר ממספר האנשים שמגדירים את עצמם כ"אתאיסטים". לדברי הסוציולוג פיל צוקרמן, מספר האנשים שאינם מאמנים באל נע בין 500 ל-750 מיליון איש ברחבי העולם לפי הערכות נרחבות. הערכות אחרות קובעות כי ברחבי העולם קיימים בין 200 ל-240 מיליון אנשים שמגדירים עצמם אתאיסטים, כאשר חלק גדול מהם מגיע מסין ורוסיה. על פי סקירה שבוצעה על ידי הסוציולוגים אריאלה קיסר וג'והם נבארו-ריברה, על מחקרים עולמיים רבים בנושא אתאיזם, ישנם 450 עד 500 מיליון אתאיסטים ואגנוסטים משוכנעים ברחבי העולם (7% מאוכלוסיית העולם), כאשר בסין יש את מרב האתאיסטים בעולם (200 מיליון אתאיסטים משוכנעים).
מתוך האוכלוסייה האתאיסטית והלא-דתית העולמית, 76% מתגוררים באסיה ובאוקיינוס השקט, ואילו השאר מתגוררים באירופה (12%), צפון אמריקה (5%), אמריקה הלטינית והאיים הקריביים (4%), אפריקה שמדרום לסהרה (2%) והמזרח התיכון וצפון אפריקה (פחות מ-1%). שכיחות האתאיזם באפריקה ובדרום אמריקה בדרך כלל עומדת מתחת ל-10%. על פי המחקר העולמי של מרכז המחקר פיו משנת 2012, שנערך בקרב 230 מדינות וטריטוריות, 16% מאוכלוסיית העולם אינם קשורים לדת, ואילו 84% קשורים. יתר על כן, המחקר העולמי ציין כי לרבים מאלה שאינם קשורים לדת, ביניהם אתאיסטים ואגנוסטים, עדיין יש אמונות ופרקטיקות דתיות שונות.
קיימים פערים בין המקורות לגבי האופן בו הדמוגרפיות האתאיסטיות והדתיות משתנות. שאלות להערכת אי-אמונה עשויות לשאול על שלילת האמונה הרווחת, ולאו דווקא על קביעה של אתאיזם חיובי. כמו כן, הגדרה עצמית אינה תואמת את חוסר האמונות של האנשים באופן אוטומטי. למשל, אנשים שרק אינם מאמינים באל, מכל סיבה שהיא, לא בהכרח מגדירים את עצמם כ"אתאיסט/ית". על פי הסקר הבינלאומי של WIN/Gallup משנת 2012, מספר האתאיסטים נמצא בעלייה ברחבי העולם, כאשר הדתיות בדרך כלל נמצאת בירידה. עם זאת, מחקרים גלובליים קודמים אחרים הראו כי האתאיזם ברחבי העולם עשוי להיות בירידה עקב העובדה שבמדינות לא-דתיות שיעורי הילודה הם הנמוכים ביותר בעולם, בעוד במדינות דתיות שיעורי הילודה גבוהים יותר באופן כללי.
סוגיות מתודולוגיות
קיים קושי לאמוד את מספר האתאיסטים בעולם. מילים כמו "אלוהים" ו"אתאיזם" לעיתים רחוקות מתורגמות בצורה טובה בין תרבויות או שפות, וגם אם כן, יש להן משמעויות משתנות שהופכות את ההשוואות הבין-תרבותיות לרופפות. לכן זה יכול להיות מסובך לצייר גבולות בין אתאיזם, אמונות לא-דתיות ואמונות דתיות ורוחניות נונתאיסטיות. יתר על כן, אתאיסטים עשויים שלא לדווח על עצמם ככאלה, כדי לא לסבול מסטיגמה חברתית, אפליה, ורדיפה במדינות מסוימות.
מכיוון שממשלות מסוימות קידמו את האתאיזם בתוקף ואחרות גינו אותו בתוקף, ייתכן שקיים דיווח-יתר או אי-דיווח על אתאיזם במדינות שונות. הדיוק של כל אמצעי הערכה נתון לוויכוח, שכן יש הזדמנויות לדווח בצורה שגויה (בכוונה או לא) על קטגוריה של אנשים ללא מבנה ארגוני. כמו כן, סקרים רבים בנושא הזדהות דתית מבקשים מאנשים לזהות את עצמם כ"אגנוסטים" או "אתאיסטים" בלבד, דבר שעלול ליצור בלבול, שכן מונחים אלה מתפרשים אחרת, ויש המגדירים את עצמם כאתאיסטים אגנוסטיים. בנוסף, רבים מהסקרים הללו מודדים רק את כמות האנשים שאינם דתיים, ולא את מספר האתאיסטים בפועל, או מקבצים את שניהם יחד. לדוגמה, ישנם מחקרים שמצביעים על כך שהסטטוס הדתי בעל הצמיחה המהירה ביותר בארצות הברית עשוי להיות "ללא דת", אך זאת כאשר קבוצה זו כוללת את כל סוגי האתאיסטים, האגנוסטים והתאיסטים שמגדירים עצמם כך. על פי ספר העובדות העולמי של ה-CIA, אנשים שאינם דתיים מהווים 9.66% מאוכלוסיית העולם, בעוד שחמישית מהם הם אתאיסטים.
מגוון
ברחבי העולם, ישנם אתאיסטים הרואים עצמם גם אגנוסטים, בודהיסטים, הינדים, ג'יינים, דאואיסטים או בעלי אמונות פילוסופיות קשורות אחרות. חלקם, כמו יהודים חילוניים ושינטואיסטים, עשויים לעסוק בפעילויות דתיות מסוימות כדרך להתחבר לתרבותם, ובו בעת להיות אתאיסטים. לכן, בהינתן אפשרויות סקר מוגבלות, חלקם עשויים להשתמש במונחים אחרים לתיאור זהותם. ישנם ארגונים מונעים פוליטיים המדווחים או אוספים נתונים סטטיסטיים דמוגרפיים, שעשויים, בכוונה או שלא בכוונה, לייצג את האתאיסטים שלא כהלכה. תכנון הסקרים עשוי להטות את תוצאותיהם על ידי ניסוח השאלות ואפשרויות התגובה הקיימות. סטטיסטיקה נאספת בדרך כלל מתוך הנחה שדת היא משתנה קטגורי. מכשירים תוכננו למדוד עמדות כלפי דת, כולל אחד ששימש את לואי לאון ת'ורסטון. זה עשוי להיות שיקול חשוב במיוחד בקרב אנשים בעלי עמדות נייטרליות, שכן סביר יותר שהנורמות החברתיות הרווחות ישפיעו על התגובות של אנשים כאלה בשאלות סקר שלמעשה מאלצות את המגיבים לסווג את עצמם כשייכים לדת מסוימת או כשייכים לאף דת. תפיסה שלילית של אתאיסטים ולחץ מצד בני משפחה ועמיתים עשויה גם לגרום לאתאיסטים מסוימים להתנער מאתאיזם. אי-הבנה של המונח עשויה להיות גם סיבה שחלק מתייגים את עצמם באופן שונה.
לדוגמה, סקר קנדי שפורסם ב -12 בספטמבר 2011 דגם 1,129 מבוגרים קנדים ואסף נתונים על מספרם של אתאיסטים מוצהרים. מספרים אלה התנגשו עם נתוני מפקד האוכלוסין הקנדיים האחרונים שיצאו מנקודת הנחה כי זיקה דתית משפיעה על אמונה באלוהות והתבססו על שאלה שנוסחה בצורה גרועה. ציטוט מהמחקר: הנתונים חשפו גם כמה עובדות מעניינות על אמונותיהם של הקנדים: גם כשאנשים טוענים ישירות שהם לא מאמינים באל, הם עדיין לא בהכרח מגדירים את עצמם כ"אתאיסטים". למשל, 41% מהנורווגים, 48% מהצרפתים ו-54% מהצ'כים טענו שהם לא מאמינים באל, אלא רק 10%, 19% ו-20% מהנשאלים בהתאמה, הגדירו את עצמם כ"אתאיסט". בארצות הברית, רק 5% מהאוכלוסייה ציינו שהם לא מאמינים באל ומתוך אותה קבוצה קטנה רק 24% הגדירו את עצמם כ"אתאיסטים", ואילו 15% מזהים את עצמם כ"אגנוסטים" ו-35% הגדירו את עצמם כ"לא משהו ספציפי".
אף על פי שבסין מונהג אתאיזם מדיני, 85% מהאוכלוסייה מקיימים סוגים שונים של מנהגים דתיים בקביעות מסוימת.
בהולנד, האמונות של "אתאיסטים משוכנעים" די מגוונות: 41.1% מהם אומרים שהם מאמינים בטלפתיה, 21.1% בגלגול נשמות, 13.3% בחיים לאחר המוות ו-1.6% בגן עדן. שיעורי האחוז של טלפתיה וגלגול נשמות היו דומים לשיעור האחוז של "אנשים דתיים" בהולנד. יתר על כן, כותב המחקר מציין, "לפיכך, אף על פי שהם טוענים שהם אתאיסטים משוכנעים והרוב מכחיש את קיומו של אל אישי, מיעוט גדול למדי של האתאיסטים המשוכנעים בהולנד מאמינים בכוח על-טבעי".
סקר שערך ה-BBC ב-10 מדינות בשנת 2004 הראה כי שיעור האוכלוסייה "שאינם מאמינים באלוהים" קרוב ל-17% במדינות שנבדקו; עם זאת, 8% מהנשאלים ציינו במפורש שהם רואים עצמם "אתאיסטים". מגוון בהרכב האתאיסטים נצפה בכך ש"לאורך המדגם כולו, כמעט 30% מכל האתאיסטים שנבדקו אמרו שלעיתים הם התפללו".
מאפייני אישיות ומגמות חברתיות
מחקר על דתיות, חילוניות ורווחה ברחבי העולם מציין כי אין זה סביר שרוב האתאיסטים והאגנוסטים מבססים את החלטתם לא להאמין באלים על ניתוח מדויק ורציונלי של טיעונים פילוסופיים ומדעיים, שכן ציונים של מבחני ידע מדעי בחברות בהן אתאיזם או תאיזם נפוצים הם גרועים באותה מידה, ובחברות כאלה יש אמונות על-טבעיות נרחבות מלבד אלים. בסקירה של מחקרים פסיכולוגיים על אתאיסטים, מיגל פריאס ציין כי מחקרים שהגיעו למסקנה כי חשיבה אנליטית מביאה לאמונה דתית נמוכה יותר "אינם מרמזים על כך שהאתאיסטים מודעים או משקפים יותר את אמונותיהם שלהם, או כי אתאיזם הוא תוצאה של הפרכה מודעת של אמונות דתיות שהיו בעבר" מכיוון שגם להם יש אמונות שונות כמו בתאוריות קונספירציה של המגוון הנטורליסטי. מבחינת כפירה, חלק גדול יותר מהאנשים שעוזבים את הדת, עושים זאת יותר מסיבות מוטיבציוניות מאשר רציונליות, ורוב המקרים של עזיבת דת מתרחשים בגיל ההתבגרות ובבגרות הצעירה כאשר אדם הוא תנודתי רגשית. יתר על כן, פריאס מציין כי לא ניתן להבחין בין אתאיסטים לאנשי העידן החדש או גנוסטים, שכן יש משותף ביניהם כמו היותם אינדיבידואליסטים, נון-קונפורמיסטים, ליברליים ומעריכים נהנתנות והתרגשות. לדברי פיל צוקרמן, רוב האתאיסטים וחילונים אחרים שגדלו כדתיים, עוזבים את דתם ואת אמונותיהם בסוף שנות העשרה או תחילת שנות העשרים שלהם, בעוד ששיעור קטן יותר עושה זאת בגיל בוגר.
מחקר על אישיות ודתיות מצא כי לחברים בארגונים חילוניים (כמו המרכז לחקירה ) יש מאפייני אישיות דומים לאלו של חברי קבוצות דתיות. מחקר זה מצא כי חברי ארגונים חילוניים נוטים מאוד לתייג את עצמם בעיקר כ"אתאיסטים", אך סביר מאוד שהם יראו עצמם הומניסטים. עוד נמצא כי חברי הקבוצה החילונית אינם מראים הבדלים משמעותיים ברגש השלילי או החיובי. לאנשים שנסקרו היו גם מאפיינים דומים לגבי מצפוניות (משמעת או שליטה בדחפים, ופעולה על פי ערכים כמו "רדיפת אמת"). חברי הקבוצה החילוניים נטו להיות פחות נעימים (למשל, סביר יותר שהם מחזיקים בדעות לא פופולריות ומאתגרות חברתית), כמו גם יותר פתוחים (למשל, נוטים יותר לשקול רעיונות חדשים) מאשר בני קבוצות דתיות. לוק גאלן, חוקר אישיות, כותב "מאפיינים רבים שדווחו בעבר הקשורים לדתיות אינם פונקציה של אמונה עצמה, אלא של אמונות חזקות וזיהוי קבוצתי". קתרין קלדוול-האריס מציינת כי "לא-מאמינים" מוצאים יותר עניין בחששות לצדק חברתי, ומניחה כי הדבר נובע מחוסר האמונה שלהם בחיים שלאחר המוות, מה שמוביל להתמקדות במה שאפשר לתקן כאן ועכשיו. מחקר אחר של קלדוול-האריס מתאר אתאיסטים כמי שמסוגלים לחוות יראת כבוד, ולדבריה מפריך סטריאוטיפים של אתאיסטים כ"ציניים וחסרי שמחה". מחקר שנערך בשנת 2014 יצר שישה פרופילי אישיות שונים של 'סוגים' של לא-מאמינים, והשווה אותם לחמש התכונות הגדולות. במדינות שיש בהן רמות גבוהות של אתאיזם כמו מדינות סקנדינביות, יש בדרך כלל מעט חברים בארגונים האתאיסטיים שם, ורק אלה שיש להם קשרים למפלגה פוליטית או מציעים טקסים חוקיים הם בעלי חברות בולטת בהם.
על פי המחקר הבינלאומי של ויליאם סימס ביינברידג', אתאיזם שכיח בקרב אנשים שהחובות החברתיות הבין-אישיות שלהם חלשות וקשור גם בשיעורי פוריות נמוכים יותר במדינות תעשייתיות מתקדמות.
במחקר עולמי בנושא אתאיזם ציין הסוציולוג פיל צוקרמן כי במדינות עם רמות גבוהות יותר של אתאיזם היו גם שיעורי ההתאבדות הגבוהים ביותר בהשוואה למדינות עם רמות נמוכות יותר של אתאיזם. הוא מסיק כי המתאם אינו מצביע בהכרח על סיבתיות בשני המקרים. מחקר שנערך על דיכאון והתאבדות העלה כי לאנשים ללא השתייכות דתית יש שיעורי ניסיון התאבדות גבוהים יותר מאשר אלו עם זיקה דתית. מחקר על רווחה נפשית בקרב דתיים ולא-דתיים מצא כי רווחה נפשית של אנשים דתיים ושל אנשים שאינם דתיים תלויה בוודאות האמונה שלהם, וכי במחקרים קודמים לא בדקו את השפעת השייכות לקבוצה כאשר הם בחנו מתפללים קבועים בכנסייה. בנימין בית-הלחמי החשיב אתאיסטים בחברה המערבית כ"נוטים מאוד להיות גברים, נשואים, בעלי השכלה גבוהה", וראה באישיותם של אתאיסטים "פחות סמכותנים ונוחים להשפעה, פחות דוגמטים, פחות בעלי דעות קדומות, סובלנים יותר כלפי אחרים, שומרי חוק, רחמנים, מצפוניים ומשכילים. הם בעלי אינטליגנציה גבוהה, ורבים מחויבים לחיים האינטלקטואליים והמלומדים". בסקירה ספרותית נמצא כי להיות לא-דתי אינו כרוך בהכרח בבריאות נפשית ירודה יותר.
חלוקה גאוגרפית
אף על פי שהאתאיסטים הם במיעוט ברוב המדינות, הם נפוצים יחסית באירופה, קנדה, אוסטרליה, ניו זילנד, מזרח אסיה והמדינות הקומוניסטיות בנות ימינו. קשה לקבוע את מספר האתאיסטים בפועל. יתר על כן, מיזוג המונחים כמו אתאיסט, אגנוסטי, לא-דתי ולא-תאיסט מוסיף לבלבול בין נתוני הסקרים.
סקר שערך ה-BBC בשנת 2004 בעשר מדינות הראה כי שיעור האוכלוסייה "שאינם מאמינים באלוהים" נע בין 0% (ניגריה) ל-39% (בריטניה), כאשר הממוצע שנסקר בממוצע קרוב ל-17%, עם זאת, 8% מהנשאלים ציינו במפורש שהם רואים עצמם "אתאיסטים". השוני נראה בדעותיהם של אתאיסטים, בין היתר בעובדה לפיה "על פני כל המדגם כמעט 30% מכלל האתאיסטים שנבדקו אמרו כי הם התפללו לפעמים". 65% מהנשאלים בסקר שנערך על ידי האגודה ההומניסטית הבריטית בשנת 2011 השיבו "לא" לשאלה "האם אתה דתי?".
סקר משנת 2004 שערך ה-CIA בספר העובדות העולמי מעריך שכ-12.5% מאוכלוסיית העולם אינם דתיים, וכ-2.4% הם אתאיסטים.
סקר משנת 2005 שנערך על ידי AP/Ipsos סקר עשר מדינות. מבין המדינות המפותחות, אנשים בארצות הברית היו "הכי בטוחים" בקיומו של אלוהים או כוח עליון (2% אתאיסטים, 4% אגנוסטים), בעוד שבצרפת היו הכי הרבה ספקנים (19% אתאיסטים, 16% אגנוסטים). בשאלת הדת, בדרום קוריאה היה האחוז הגדול ביותר ללא דת (41%) ואילו באיטליה היה הקטן ביותר (5%).
מחקר עולמי של מרכז המחקר פיו שנערך בשנת 2010 מצא כי 16% מאוכלוסיית העולם אינם בעלי זיקה לדת, עם זאת, פיו מציין כי "יותר משלושה-רבעים מהדתיים שאינם בעלי זיקה לדת גרים באסיה, רובם בסין. רבים מאנשי הקבוצה הזו כן מחזיקים באמונות דתיות או רוחניות מסוימות ואף עשויים להאמין באלוהות, אך הם אינם מזדהים עם אמונה מסוימת". מתוך האוכלוסייה האתאיסטית והלא-דתית העולמית, 76% מתגוררים באסיה ובאוקיינוס השקט, ואילו השאר מתגוררים באירופה (12%), צפון אמריקה (5%), אמריקה הלטינית והאיים הקריביים (4%), אפריקה שמדרום לסהרה (2%) והמזרח התיכון וצפון אפריקה (פחות מ-1%).
מחקריו הגלובליים של הסוציולוג פיל צוקרמן בנושא אתאיזם הצביעו על כך שהאתאיזם ברחבי העולם עלול להיות בירידה עקב העובדה שבמדינות לא-דתיות שיעורי הילודה הם הנמוכים ביותר בעולם, בעוד במדינות דתיות שיעורי הילודה גבוהים יותר באופן כללי.
מחקר תחזית עולמי של מרכז המחקר פיו משנת 2015 בנושא דת ואי-דת, חוזה כי בין 2010 ל-2050 יחלו עליות ראשוניות בכמות האנשים שאינם בעלי זיקה לדת, ואחריה, עד שנת 2050 תחל דעיכה עקב שיעורי הפריון העולמיים הנמוכים יותר בקרב דמוגרפיה זו.
מבחינת ארצות הברית, דו"ח פיו משנת 2012 הראה כי 32% מהאנשים מתחת לגיל 30, 21% מהאנשים בגילי 30–49, 15% מהאנשים בגילים 50–64 ו- 9% מהאנשים מגיל 65 ומעלה ברחבי העולם מאופיינים כחסרי זיקה לדת. עם זאת, 68% מכלל חסרי הזיקה הביעו אמונה באלוהים, ומתוך אוכלוסיית ארצות הברית כולה רק 2.4% עצמם הגדירו את עצמם "אתאיסטים".
סקר שנערך בשנת 2013 על ידי UPI/Harris הראה כי שלושה-רבעים מהמבוגרים בארצות הברית אומרים שהם מאמינים באלוהים, לעומת 82 אחוזים בשנים 2005, 2007 ו-2009. קצת פחות משניים מתוך עשרה מבוגרים בארצות הברית תיארו את עצמם דתיים מאוד, כאשר 4 מתוך 10 נוספים תיארו את עצמם כדתיים במקצת לעומת 49 אחוזים בשנת 2007. עשרים ושלושה אחוזים מהאמריקאים הגדירו את עצמם כלא-דתיים, כמעט כפול מ-12 האחוזים בסקר משנת 2007.
סקר "הנוף הדתי" שנערך בשנת 2015 על ידי פיו מצא כי נכון לשנת 2014, 22.8% מהאוכלוסייה האמריקאית אינם בעלי זיקה דתית, ואילו אתאיסטים מהווים 3.1% ואגנוסטים מהווים 4% מאוכלוסיית ארצות הברית.
סקר משנת 1998 שהתבסס על מדגם נבחר של ביולוגים ופיזיקאים מהאקדמיה הלאומית למדעים בארצות הברית מצא כי 7% האמינו בקיומו של אלוהים, 72.2% לא, ו-20.8% היו אגנוסטים או היו ספקנים. יוג'יני סקוט טענה כי ישנן בעיות מתודולוגיות במחקר, כולל עמימות בשאלות. מחקר על מדענים מובילים בארצות הברית, שכלל ניסוח ברור יותר ונתן מושג רחב יותר ל"אל", הגיע למסקנה כי 40% מהמדענים הבולטים מאמינים באל.
בשנת 1916, 1,000 מדענים אמריקאים מובילים נבחרו באופן אקראי מתוך הספר "American Men of Science", ומתוכם 41.8% האמינו שאלוהים קיים, 41.5% לא האמינו, ו-16.7% היו ספקים/לא ידעו. כאשר שוכפל המחקר כעבור 80 שנה באמצעות "American Men and Women of Science" בשנת 1996, התוצאות היו זהות מאוד כאשר 39.3% האמינו שאלוהים קיים, 45.3% לא האמינו ו-14.5% היו ספקים/לא ידעו.
סקר שנערך בשנת 2014 על ידי דייוויד צ'אלמרס ודייוויד בורגט על כמעט 1,000 פילוסופים מקצועיים מ-99 חוגים מובילים בפילוסופיה מראה כי 72.8% החשיבו את עצמם כאתאיסטים, 14.6% החשיבו עצמם כתאיסטים ו-12.6% כמשהו אחר.
קמרון
סקר TNSRMS Cameroun, שהוזמן על ידי WIN-Gallup International ונערך בין התאריכים 29 באוקטובר 2012 ל-5 בנובמבר 2012, מצא כי 3% מתושבי קמרון הם "אתאיסטים משוכנעים".
מצרים
בנובמבר 2013 העריך העיתון "אל-סבח" כי עד 3 מיליון (3.57%) מצרים הם אתאיסטים.
גאנה
סקר TNS RMS Ghana, שהוזמן על ידי WIN-Gallup International ונערך בין התאריכים 7 בנובמבר 2012 ל-22 בנובמבר 2012, מצא כי 0% מתושבי גאנה הם "אתאיסטים משוכנעים".
קניה
סקר Infinite Insight, שהוזמן על ידי WIN-Gallup International ונערך בנובמבר 2014, מצא כי 2% מתושבי קניה הם "אתאיסטים משוכנעים".
מרוקו
סקר BJ Group, שהוזמן על ידי WIN-Gallup International ונערך בין התאריכים 8 בנובמבר 2014 ל-19 בנובמבר 2014, מצא כי 1% מתושבי מרוקו הם "אתאיסטים משוכנעים".
ניגריה
סקר Market Trends International, שהוזמן על ידי WIN-Gallup International ונערך בין התאריכים 13 באוקטובר 2014 ל-9 בנובמבר 2014, מצא כי 2% מתושבי ניגריה הם "אתאיסטים משוכנעים".
דרום אפריקה
סקר Topline Research Solutions (TRS), שהוזמן על ידי WIN-Gallup International ונערך בין התאריכים 24 בדצמבר 2012 ל-2 בדצמבר 2012, מצא כי 4% מתושבי דרום אפריקה הם "אתאיסטים משוכנעים".
דרום סודאן
סקר Infinite Insight, שהוזמן על ידי WIN-Gallup International ונערך בין התאריכים 5 בנובמבר 2012 ל-6 בדצמבר 2012, מצא כי 6% מתושבי דרום סודאן הם "אתאיסטים משוכנעים".
תוניסיה
סקר Emrhod International, שהוזמן על ידי WIN-Gallup International ונערך בין התאריכים 24 בנובמבר 2012 ל-2 בדצמבר 2012, מצא כי 0% מתושבי תוניסיה הם "אתאיסטים משוכנעים".
אפגניסטן
סקר ACSOR-Surveys, שהוזמן על ידי WIN-Gallup International ונערך בין התאריכים 1 בנובמבר 2014 ל-10 בנובמבר 2014, מצא כי 0.33% מתושבי אפגניסטן הם "אתאיסטים משוכנעים".
אזרבייג'ן
סקר קבוצת המחקר והייעוץ של SIAR, שהוזמן על ידי WIN-Gallup International ונערך בין התאריכים 16 באוקטובר 2014 ל-12 בנובמבר 2014, מצא כי 0.1% מתושבי אזרבייג'ן הם "אתאיסטים משוכנעים".
בנגלדש
סקר SRGB (SRG Bangladesh Limited), שהוזמן על ידי WIN-Gallup International ונערך בין התאריכים 5 בנובמבר 2014 ל-25 בנובמבר 2014, מצא כי 0.4% מתושבי בנגלדש הם "אתאיסטים משוכנעים".
גאורגיה
סקר GORBI (Georgian Opinion Research Business International), שהוזמן על ידי WIN-Gallup International ונערך בין התאריכים 15 באוקטובר 2014 ל-15 בנובמבר 2014, מצא כי 1% מתושבי גרוזיה הם "אתאיסטים משוכנעים".
אינדונזיה
סקר Deka, שהוזמן על ידי WIN-Gallup International ונערך בין התאריכים 15 באוקטובר 2014 ל-5 בנובמבר 2014, מצא כי 0.19% מתושבי אינדונזיה הם "אתאיסטים משוכנעים".
איראן
על פי סקר שערך ארגון Gamaan (2020), 8.8% מהאיראנים עצמם מגדירים את עצמם כאתאיסטים.
עיראק
סקר IIACSS, שהוזמן על ידי WIN-Gallup International ונערך בין התאריכים 20 בנובמבר 2012 ל-2 בדצמבר 2012, מצא כי 0% מתושבי עיראק הם "אתאיסטים משוכנעים".
ישראל
סקר מאגר מוחות, שהוזמן על ידי WIN-Gallup International ונערך בנובמבר 2014, מצא כי 8% מתושבי ישראל הם "אתאיסטים משוכנעים".
יפן
סקר NRC (מרכז המחקר של ניפון), שהוזמן על ידי WIN-Gallup International ונערך בין התאריכים 31 באוקטובר 2014 ל-12 בנובמבר 2014, מצא כי 32% מתושבי יפן הם "אתאיסטים משוכנעים".
ירדן
על פי אינגלהרט ואח' (2004), פחות מ-1% מתושבי ירדן אינם מאמינים באלוהים.
קזחסטן
סקר של רומיר, שהוזמן על ידי WIN-Gallup International ונערך בין התאריכים 23 באוקטובר 2014 ל-30 באוקטובר 2014, מצא כי 8% מתושבי קזחסטן הם "אתאיסטים משוכנעים".
קירגיזסטן
על פי פרואס (2004), 7% מתושבי קירגיזסטן הם אתאיסטים.
לבנון
סקר REACH (בית המחקר והייעוץ), שהוזמן על ידי WIN-Gallup International ונערך בין התאריכים 17 באוקטובר 2014 ל-5 בנובמבר 2014, מצא כי 2% מתושבי לבנון הם "אתאיסטים משוכנעים".
מלזיה
סקר TNS Malaysia, שהוזמן על ידי WIN-Gallup International ונערך בין התאריכים 27 באוקטובר 2014 ל-15 בנובמבר 2014, מצא כי 3% מתושבי מלזיה הם "אתאיסטים משוכנעים".
מונגוליה
על פי בארט ואח' (2001), 9% מתושבי מונגוליה הם אתאיסטים.
צפון קוריאה
על פי בארט ואח' (2001), 15% מהצפון קוריאנים הם אתאיסטים.
פקיסטן
סקר Gallup Pakistan, שהוזמן על ידי WIN-Gallup International ונערך בין התאריכים 2 באוקטובר 2014 ל-12 באוקטובר 2014, מצא כי 1% מתושבי פקיסטן הם "אתאיסטים משוכנעים".
פלסטין
סקר המרכז הפלסטיני לדעת הקהל (PCPO), שהוזמן על ידי WIN-Gallup International ונערך בין התאריכים 2 בנובמבר 2014 ל-12 בנובמבר 2014, מצא כי 1% מתושבי פלסטין הם "אתאיסטים משוכנעים".
סין
סקר WisdomAsia, שהוזמן על ידי WIN-Gallup International ונערך בין התאריכים 1 בנובמבר 2014 ל-15 בנובמבר 2014, מצא כי 61% מתושבי הרפובליקה העממית של סין הם "אתאיסטים משוכנעים".
הונג קונג
סקר CSG, שהוזמן על ידי WIN-Gallup International ונערך בין התאריכים 27 באוקטובר 2014 ל-16 בנובמבר 2014, מצא כי 34% מתושבי הונג קונג הם "אתאיסטים משוכנעים".
הפיליפינים
סקר PSRC, שהוזמן על ידי WIN-Gallup International ונערך בין התאריכים 9 באוקטובר 2014 ל-12 בנובמבר 2014 מצא כי 20% מתושבי הפיליפינים הם "אתאיסטים משוכנעים".
טאיוואן
על פי אינגלהרט ואח' (2004), 14% מתושבי טאיוואן אינם מאמינים באלוהים.
ערב הסעודית
סקר PARC (מרכז המחקר הפאן הערבי), שהוזמן על ידי WIN-Gallup International ונערך בנובמבר 2011, מצא כי 5% מתושבי סעודיה הם "אתאיסטים משוכנעים".
סינגפור
על פי אינגלהרט ואח' (2004), 13% מאלו בסינגפור אינם מאמינים באלוהים.
דרום קוריאה
סקר Be Research (Index Kosova), שהוזמן על ידי WIN-Gallup International ונערך בין התאריכים 1 בנובמבר 2014 ל-7 בנובמבר 2014, מצא כי 6% מתושבי דרום קוריאה הם "אתאיסטים משוכנעים".
טג'יקיסטן
על פי פרואס (2004), 2% מתושבי טג'יקיסטן הם אתאיסטים.
תאילנד
סקר Infosearch, שהוזמן על ידי WIN-Gallup International ונערך בין התאריכים 12 באוקטובר 2014 ל-13 בנובמבר 2014, מצא כי 1% מתושבי תאילנד הם "אתאיסטים משוכנעים".
טורקיה
על פי KONDA מחקר וייעוץ, אחוז האתאיסטים בטורקיה הושלש בתוך עשר שנים והגיע מ-1% בשנת 2008, ל-3% בשנת 2018.
טורקמניסטן
על פי פרואס (2004), 2% מתושבי טורקמניסטן הם אתאיסטים.
אוזבקיסטן
סקר של רומיר, שהוזמן על ידי WIN-Gallup International ונערך בין התאריכים 16 בנובמבר 2012 ל-6 בדצמבר 2012, מצא כי 2% מתושבי אוזבקיסטן הם "אתאיסטים משוכנעים".
וייטנאם
סקר Indochina Research, שהוזמן על ידי WIN-Gallup International ונערך בין התאריכים 17 באוקטובר 2014, ל-31 באוקטובר 2014, מצא כי 13% מתושבי וייטנאם הם "אתאיסטים משוכנעים".
אירופה
על פי סקר Eurobarometer של Eurostat משנת 2010, 51% מאזרחי מדינות האיחוד האירופי השיבו כי "הם מאמינים שיש אלוהים", ואילו 26% השיבו כי "הם מאמינים שיש רוח או כוח-חיים כלשהו" ו- 20% אמרו כי "הם לא מאמינים שיש רוח, אלוהים או כוח-חיים כלשהו" והתוצאות היו מגוונות מאוד בין מדינות שונות.
על פי סקר אחר בנושא דתיות באיחוד האירופי שנערך על ידי Eurobarometer בשנת 2012, 16% הם לא-מאמינים/אגנוסטים ו-7% הם אתאיסטים. 72% מאזרחי האיחוד האירופי הם נוצרים ו-2% הם מוסלמים. בשנת 2017, סקר WIN/GIA מצא כי סין ושוודיה הן שתי המדינות המובילות באחוז האנשים שמגדירים את עצמם אתאיסטים או חסרי דת.
אלבניה
על פי מפקד האוכלוסין האלבני לשנת 2011, נמצא כי 2.5% מתושבי אלבניה הם אתאיסטים.
אוסטריה
סקר מכון גאלופ האוסטרי, שהוזמן על ידי WIN-Gallup International ונערך בנובמבר 2014, מצא כי 13% מתושבי אוסטריה הם "אתאיסטים משוכנעים".
בלארוס
סקר של מרכז המחקר פיו, שנערך מיוני 2015 עד יולי 2016, מצא כי 2% מתושבי בלארוס הם אתאיסטים, בעוד 9% הצהירו כי הם "לא מאמינים באלוהים".
בלגיה
סקר iVOX bvba, שהוזמן על ידי WIN-Gallup International ונערך בין התאריכים 28 באוקטובר 2014 ל-18 בנובמבר 2014, מצא כי 18% מתושבי בלגיה הם "אתאיסטים משוכנעים".
בוסניה והרצגובינה
סקר של מרכז המחקר פיו, שנערך מיוני 2015 עד יולי 2016, מצא כי 2% מתושבי בוסניה והרצגובינה הם אתאיסטים, ואילו 4% הצהירו כי הם "לא מאמינים באלוהים".
בולגריה
סקר של מרכז המחקר פיו, שנערך מיוני 2015 עד יולי 2016, מצא כי 2% מתושבי בולגריה הם אתאיסטים, ואילו 17% הצהירו כי הם "לא מאמינים באלוהים".
קפריסין
סקר Eurobarometer משנת 2010 מצא כי 3% מתושבי קפריסין הצהירו כי "אני לא מאמין שיש איזושהי צורה של רוח, אל או כוח-חיים".
צ'כיה
סקר של מרכז המחקר פיו, שנערך מיוני 2015 עד יולי 2016, מצא כי 25% מתושבי צ'כיה הם אתאיסטים, ואילו 66% הצהירו כי הם "לא מאמינים באלוהים".
דנמרק
סקר DMA/Research שהוזמן על ידי WIN-Gallup International ונערך בנובמבר 2014, מצא כי 12% מתושבי דנמרק הם "אתאיסטים משוכנעים".
אסטוניה
סקר של מרכז המחקר פיו, שנערך מיוני 2015 עד יולי 2016, נמצא כי 9% מהאסטונים הם אתאיסטים, בעוד 45% ציינו כי הם "לא מאמינים באלוהים".
פינלנד
סקר Taloustutkimus Oy, שהוזמן על ידי WIN-Gallup International ונערך בין התאריכים 19 באוקטובר 2014 ל-7 בנובמבר 2014, מצא כי 10% מתושבי פינלנד הם "אתאיסטים משוכנעים".
גרמניה
סקר Produkt + Markt, שהוזמן על ידי WIN-Gallup International ונערך בנובמבר 2014, מצא כי 17% מתושבי גרמניה הם "אתאיסטים משוכנעים".
יוון
סקר של מרכז המחקר פיו, שנערך מיוני 2015 עד יולי 2016, מצא כי 3% מתושבי יוון הם אתאיסטים, ואילו 6% הצהירו כי הם "לא מאמינים באלוהים".
הונגריה
סקר של מרכז המחקר פיו, שנערך מיוני 2015 עד יולי 2016, מצא כי 5% מתושבי הונגריה הם אתאיסטים, בעוד 30% הצהירו כי הם "לא מאמינים באלוהים".
איסלנד
סקר של Capacent Gallup, שהוזמן על ידי WIN-Gallup International ונערך בין התאריכים 29 באוקטובר 2014 ל-12 בנובמבר 2014, מצא כי 14% מתושבי איסלנד הם "אתאיסטים משוכנעים".
אירלנד
סקר Red C Research and Marketing, שהוזמן על ידי WIN-Gallup International ונערך בין התאריכים 20 באוקטובר 2014 ל-27 באוקטובר 2014, מצא כי 10% מתושבי אירלנד הם "אתאיסטים משוכנעים".
איטליה
סקר משנת 2019 שנערך על ידי DOXA מצא כי 9% מתושבי איטליה הם אתאיסטים ו-6.3% הם אגנוסטים.
קוסובו
סקר Be Research (Index Kosova), שהוזמן על ידי WIN-Gallup International ונערך בין התאריכים 1 בנובמבר 2014 ועד ל-7 בנובמבר 2014, מצא כי 1% מתושבי קוסובו הם "אתאיסטים משוכנעים".
לטביה
סקר של מרכז המחקר פיו, שנערך מיוני 2015 עד יולי 2016, מצא כי 3% מתושבי לטביה הם אתאיסטים, בעוד 15% הצהירו כי הם "לא מאמינים באלוהים".
ליטא
סקר של מרכז המחקר פיו, שנערך מיוני 2015 עד יולי 2016, מצא כי 2% מתושבי ליטא הם אתאיסטים, ואילו 11% הצהירו כי הם "לא מאמינים באלוהים".
מלטה
סקר Eurobarometer משנת 2010 מצא כי 2% מתושבי מלטה הצהירו כי "אני לא מאמין שיש איזושהי צורה של רוח, אל או כוח-חיים".
מולדובה
סקר של מרכז המחקר פיו, שנערך מיוני 2015 עד יולי 2016, מצא כי 1% מתושבי מולדובה הם אתאיסטים, בעוד 3% הצהירו כי הם "לא מאמינים באלוהים".
מונטנגרו
על פי מפקד האוכלוסין המונטנגרי לשנת 2011, 1.24% מתושבי מונטנגרו הם אתאיסטים.
הולנד
על פי נתוני Statistics Netherlands בספטמבר 2018, 51% מאוכלוסיית הולנד אינה דתית.
נורווגיה
סקר Eurobarometer משנת 2010 מצא כי 29% מתושבי נורווגיה הצהירו כי "אני לא מאמין שיש איזושהי צורה של רוח, אל או כוח-חיים".
ניתוח מעמיק יותר של סקר Eurobarometer משנת 2010 מצא כי 9% מנורווגיה הם אתאיסטים.
פולין
סקר של מרכז המחקר פיו, שנערך מיוני 2015 עד יולי 2016, מצא כי 2% מתושבי פולין הם אתאיסטים, ואילו 8% הצהירו כי הם "לא מאמינים באלוהים".
רומניה
סקר של מרכז המחקר פיו, שנערך מיוני 2015 עד יולי 2016, מצא כי 4% מתושבי רומניה הצהירו כי הם "לא מאמינים באלוהים".
רוסיה
סקר של מרכז המחקר פיו, שנערך מיוני 2015 עד יולי 2016, מצא כי 4% מתושבי רוסיה הם אתאיסטים, בעוד 15% הצהירו כי הם "לא מאמינים באלוהים".
סלובניה
סקר Eurobarometer משנת 2010 מצא כי 26% מתושבי סלובניה הצהירו כי "אני לא מאמין שיש איזושהי צורה של רוח, אל או כוח-חיים".
ספרד
על פי ספר העובדות העולמי של ה-CIA, 11.3% מתושבי ספרד הם אתאיסטים.
סרביה
סקר של מרכז המחקר פיו, שנערך מיוני 2015 עד יולי 2016, מצא כי 2% מתושבי סרביה הם אתאיסטים, בעוד 10% הצהירו כי הם "לא מאמינים באלוהים".
שוודיה
סקר CMA Research, שהוזמן על ידי WIN-Gallup International ונערך בין התאריכים 20 באוקטובר 2014 ל-31 בנובמבר 2014, מצא כי 17% מתושבי שוודיה הם "אתאיסטים משוכנעים". סקר גאלופ משנת 2016 מצא כי 18% מהשוודים מגדירים את עצמם כאתאיסטים ו-55% כלא-דתיים.
שווייץ
סקר Leger Switzerland שהוזמן על ידי WIN-Gallup International ונערך בין התאריכים 29 באוקטובר 2014 ל-9 בנובמבר 2014, מצא כי 12% מתושבי שווייץ הם "אתאיסטים משוכנעים".
אוקראינה
סקר של מרכז המחקר פיו, שנערך מיוני 2015 עד יולי 2016, מצא כי 3% מתושבי אוקראינה הם אתאיסטים, בעוד 9% ציינו כי הם "לא מאמינים באלוהים".
בריטניה
סקר ORB International, שהוזמן על ידי WIN-Gallup International ונערך בין התאריכים 19 בנובמבר 2014 ל-28 בנובמבר 2014, מצא כי 13% מתושבי בריטניה הם "אתאיסטים משוכנעים".
קנדה
סקר Leger, שהוזמן על ידי WIN-Gallup International ונערך בנובמבר 2014, מצא כי 12% מתושבי קנדה הם "אתאיסטים משוכנעים".
קובה
על פי בארט ואח' (2001), 7% מתושבי קובה הם אתאיסטים.
הרפובליקה הדומיניקנית
על פי אינגלהרט ואח' (2004), 7% מתושבי הרפובליקה הדומיניקנית אינם מאמינים באלוהים.
מקסיקו
סקר BRAIN Research שהוזמן על ידי WIN-Gallup International ונערך בין התאריכים 27 באוקטובר 2014 ל-7 בנובמבר 2014, מצא כי 4% מתושבי מקסיקו הם "אתאיסטים משוכנעים".
אוסטרליה
סקר Colmar Brunton, שהוזמן על ידי WIN-Gallup International ונערך בין התאריכים 4 בנובמבר 2014 ל-11 בנובמבר 2014, מצא כי 13% מתושבי אוסטרליה הם "אתאיסטים משוכנעים".
פיג'י
סקר Tebbutt Research, שהוזמן על ידי WIN-Gallup International ונערך בין התאריכים 1 בנובמבר 2014 ל-15 בנובמבר 2014, מצא כי 1% מתושבי פיג'י הם "אתאיסטים משוכנעים".
ניו זילנד
סקר שנערך בשנת 2008 במסגרת התוכנית הבינלאומית לסקרים חברתיים על ידי אוניברסיטת מאסי, מצא כי 13% מתושבי ניו זילנד הם אתאיסטים.
פפואה גינאה החדשה
סקר Tebbutt Research, שהוזמן על ידי WIN-Gallup International ונערך בין התאריכים 1 בנובמבר 2014 ל-15 בנובמבר 2014, מצא כי 0.41% מתושבי פפואה גינאה החדשה הם "אתאיסטים משוכנעים".
ארגנטינה
סקר מקוון משנת 2019 שנערך על ידי אוניברסיטת סן אנדרס מצא כי 8% מהארגנטינאים מגדירים את עצמם אתאיסטים.
ברזיל
סקר IBOPE Inteligência, שהוזמן על ידי WIN-Gallup International ונערך בין התאריכים 13 בנובמבר 2014 ל-17 בנובמבר 2014, מצא כי 2% מתושבי ברזיל הם "אתאיסטים משוכנעים".
צ'ילה
על פי Encuesta Nacional Bicentenario (2019), 10% מתושבי צ'ילה לא מאמינים באלוהים.
קולומביה
סקר Centro Nacional de Consultoría, שהוזמן על ידי WIN-Gallup International ונערך בין התאריכים 1 בנובמבר 2014 ל-7 בנובמבר 2014, מצא כי 3% מתושבי קולומביה הם "אתאיסטים משוכנעים".
אקוודור
סקר CEDATOS, שהוזמן על ידי WIN-Gallup International ונערך בין התאריכים 31 באוקטובר 2014 ל-20 בנובמבר 2014, מצא כי 2% מתושבי אקוודור הם "אתאיסטים משוכנעים".
פרו
בסקר שנערך על ידי WIN International בתמיכת Datum Internacional, עלה כי 92% מהפרואנים הביעו את אמונתם באלוהים, ואילו 72% אמרו שהם רואים עצמם דתיים, 20% לא-דתיים ורק 3% הצהירו כי הם אתאיסטים.
אורוגוואי
על פי סקר של סטטיסטה שנערך בשנת 2018, 9% מתושבי אורוגוואי הם אתאיסטים.
קייזו אובוצ'י
קייזו אובוצ'י (ביפנית: 小渕 恵三 ; 25 ביוני 1937 – 14 במאי 2000) היה פוליטיקאי יפני וראש ממשלת יפן ה-84.
ראשית חייו
אובוצ'י נולד בעיירה נקאנוג'ו שבמחוז גונמה, ובגיל 13 עבר להתגורר בטוקיו. הוא החל ללמוד אנגלית באוניברסיטת ואסדה ב-1958, אך לאחר פטירתו של אביו באותה שנה החליט ללמוד מדע המדינה, וסיים את לימודיו ב-1962.
קריירה פוליטית
אובוצ'י קיבל מושב בבית הנבחרים של יפן ב-1963 בתור נציג מחוז גונמה, ובגיל 26 היה נבחר הציבור הצעיר ביותר בהיסטוריה הפוליטית של יפן.
ב-1979 התמנה אובוצ'י למנהל לשכת ראש ממשלת יפן ולמנהל הסוכנות לפיתוח אוקינאווה. הוא מילא תפקידים אלה במשך שמונה שנים, עד שהתמנה למזכיר הכללי של הממשלה ב-1987. הוא התפרסם בזכות היותו האדם שהכריז באופן רשמי על פטירתו של הקיסר הירוהיטו, ועל פתיחתה של תקופת הייסי, על שמו של הקיסר אקיהיטו.
אובוצ'י התמנה לתפקיד המזכיר הכללי של המפלגה הליברלית-דמוקרטית ב-1991, וב-1994 הפך לסגן נשיא המפלגה. לאחר מכן התמנה לתפקיד שר החוץ בממשלתו של ריוטרו האשימוטו, תפקיד בו זכה לפרסום בזכות המשא ומתן שלו עם רוסיה בנוגע לאיים הקוריליים, ובשל מאמציו לאיחוד קוריאה.
לאחר אובדן הרוב בבית היועצים של יפן בבחירות ב-1998, התפטר ראש הממשלה האשימוטו, ואובוצ'י התמנה תחתיו לראש הממשלה. במהלך כהונתו התמקד אובוצ'י בשני נושאים עיקריים: חתימה על הסכם שלום עם רוסיה, ושיקום כלכלת יפן. תוכניתו בנוגע לנושא האחרון הייתה עידוד הגברת הצריכה והורדת מס הכנסה, מהלך שהאט תחילה את המיתון, אך בסופו של דבר לא הצליח למנוע אותו. אך מפעולותיו בנושא הייתה חלוקת קופונים ל-35 מיליון אזרחים על מנת לעודד צריכה בקרב הציבור. גם בנושא השלום עם רוסיה לא הצליח להגיע אובוצ'י להתקדמות ממשית.
אובוצ'י לקה בשבץ מוחי ב-1 באפריל 2000, ושקע בתרדמת. יושירו מורי החליפו בתפקיד ב-5 באפריל, ואובוצ'י נפטר ב-14 במאי, בגיל 62. ב-8 ביוני נערכה לו הלוויה ממלכתית בנוכחות נציגים רבים ממדינות אחרות.
חיים פרטיים
אובוצ'י נישא לצ'יזוקו אונו, פעילה סביבתית, ב-1967, ולזוג נולדו בן אחד ושתי בנות. בתם הצעירה, יוקו אובוצ'י, התמודדה בבחירות וזכתה במושב של אביה בבית הנבחרים ב-2000.
אגם מחבת הטיגון
אגם מחבת הטיגון (Frying Pan Lake) או ויימנגו קאלודרון (Waimangu Cauldron) הוא המעיין החם הגדול בעולם, אשר ממוקם בעמק הבקע הוולקני של וואימנגו  בניו זילנד.
טמפרטורת המים של האגם נעה בין 50–60 מעלות צלזיוס (כ-122–140 מעלות פרנהייט). שטח המעיין החם הוא כ-. כמו כן, העומק הממוצע של המעיין הוא כ-, ואילו העומק המקסימלי של המעיין הוא כ-.
אייל קאלאמיאן
אייל קאלאמיאן (שם מדעי: Hyelaphus calamianensis), הוא מין של אייל קטן החי במזרח אסיה, ואחד משלושה האיילים האנדמיים לפיליפינים (השניים הנוספים הם אייל אלפרד ואייל פיליפיני). בסוג אייל זהוב קיימים שני מינים דומים: אייל קוהל (Hyelaphus kuhlii), האנדמי לאי "באוואן" שבאינדונזיה; ואייל חזירוני (Hyelaphus porcinus), המצוי במדינות דרום ומזרח אסיה.
תיאור
איילי קאלאמיאן הם איילים קטנים למדי, בעלי פרצוף קצר ומבנה גוף כבד. מבחינה חיצונית הם דומים מאוד לאייל הקוהל אם כי פרוותם אינה אדמדמה, וחלקם הקדמי אינו כהה. המין גם דומה מאוד לאייל החזירוני, ונבדל ממנו בעיקר ברגליים ארוכות יחסית ובעלות צבע חום הכהה משאר הגוף ולעיתים אף שחורות. חלקו הקדמי נמוך מחלקו האחורי בשל אורך הגפיים האחוריות. פרוותו היא בעלת שיער גס וצבעה הוא חום צהבהב, חום כהה או חום ערמוני אחיד, מלבד הגחון הנוטה לחום-שוקולד. הפרווה מתכהה עם הגיל, והזכרים כהים וגדולים במידה מועטת מהנקבות. בפניו יש סימנים קרמים עדינים סביב העיניים, בסיס האוזניים, מרכז החוטם ומעין סינר קרמי בגרון; השערות הפנימיות של אוזניו וכן החלק התחתון של הזנב הקצר והעבה הם לבנבנים. עיניו קטנות, אוזניו עגולות, אפו גדול ושחור ומסביב לו כתם הלבן המוגבל על ידי פס חיצוני בצבע חום כהה. כיתר המינים בסוג "Hyelaphus", לאייל זה קרניים בעלות שלושה סיעופים בלבד, הנושרות וגדלות מחדש בכל שנה. לאייל זה אין תת-מינים.
כשאבא ואמא בני דודים
כשאבא ואמא בני דודים הוא עמוד פייסבוק ישראלי, המציג לעוקביו תוכן הומוריסטי וסאטירי מרחבי הרשת. העמוד הוקם באוקטובר 2014, ונכון ל-2021 הוא מונה כ-506 אלף עוקבים. התוכן ברובו לועג לאנשים שכתבו או עשו דבר מה מטופש.
אייל קאלאמיאן
תפוצה, אקולוגיה, ומחזור חיים
כיום אייל הקאלאמיאן נכחד משבעת האיים הקטנים: קאפארי, באצ'דאק, אפוו, ג'אלוק, פאנלאיטנן, אלאבה ודיקאבאיטוו ושרד רק באיים: מרילי ודימאג'יויאט. מלבד האיים הנזכרים, לא ידוע על קיומו באיים אחרים בפיליפינים ואף לא באיים הסמוכים לשרשרת: פלאוואן ולינאקאפאן. מבין כל האיים הנזכרים, קאלאוויט מחזיק את האוכלוסייה הגדולה ביותר שצמחה מאוכלוסייה זעירה בעקבות הכנסת 30 איילים נוספים בשנת 1977.
בית גידולו של מין זה הוא בעיקר יערות נשירים, קרחות יער, ומרעה מיוער חלקית.
כשאבא ואמא בני דודים
הקמת העמוד והצלחתו
עמוד הפייסבוק הוקם באוקטובר בשנת 2014 ומפרסם פרסומים מתוך הרשתות החברתיות אשר מציגים את מפרסמיהם בעילגותם. לעיתים מוצג פרסום עילג, ולעיתים מוצגת תגובה עילגת לפוסט שפורסם. העילגות מתבטאת בשיבושי לשון, חוסר הגיון ובורות כללית. המפורסמים בו אינם נגלים לגולשים.
הדף, כיום, מציג גם צילומי מסך מן הטלוויזיה בהם אנשים אומרים דברים תמוהים וכן צילומים של מראות משונים שגולשים תיעדו. בעוד שבצילומי המסך מתוך הרשתות החברתיות שם הכותב מחוק, במקרה של ידוען הזיהוי לא יוסתר. ניתן גם למצוא בדף פרסומות עם פרטים של המפרסם שמוצג בקלונו.
אייל קאלאמיאן
תפוצה, אקולוגיה, ומחזור חיים
קיים מידע מועט על האקולוגיה של אייל קאלאמיאן; כל מה שידוע הוא שהמין פעיל משעות הערב ועד עלות השחר, ובשאר היום מתחבא בצמחייה. כאשר אייל זה נרדף הוא נמלט באופן הדומה לחזיר בר ומתכופף מתחת לגזעים ולא קופץ מעליהם. המין חי בקבוצות של עד 27 פרטים, ובדרך כלל קבוצה ממוצעת מורכבת מ 7–14 איילים. באזורים שבהם הם נרדפים בכבדות דווחו קבוצות קטנות מאוד. טורפיו העיקריים הם עופות דורסים ונחשים, וקריאת האזהרה שלו היא שריקה צורמנית. תזונתו מבוססת בעיקר על עלים ועשבים. מין זה יכול להתרבות כל השנה, כאשר משך ההרון הוא 180–222 ימים. הנקבה ממליטה עופר אחד ולעיתים רחוקות שניים, ומסתירה אותם בצמחייה לאחר הלידה. העופרים נגמלים לאחר שישה חודשים ומגיעים לבגרות לאחר 8–12 חודשים. תוחלת חייו של אייל הקאלאמיאן כ 12–20 שנים.
איומים ושימור
איילים אלה מאוימים עקב לחץ ציד (בשר, קרניים לקישוט, ועורות לכיסוי לתופים) התיישבות אנושית והתרחבות חקלאית על שטחם המוגבל מאוד, בשילוב של חוסר אכיפה יעילה בציד. הציד היה חמור במיוחד באמצע שנת 1970, אך ירד לכאורה ברוב האיים במהלך 1980 -1990; דווקא ב"קאלאוויט" לחץ הציד הוגבר בשנים אלה בעקבות חזרתם של 51 משפחות מקומיות בשנת 1986, מתוך 256 משפחות שפונו מהאי 10 שנים קודם לכן כדי להגן על אייל הקאלאמיאן. עד 1992 מספר האנשים באי הגיע כמעט ל-500, וציד של אייל זה באי למטרות בילוי, פוחלצים או לספק בשר לשווקים המקומיים שגשג; התושבים שחזרו באופן לא חוקי הביאו עימם חיות בית שעשויות להעביר מחלות זיהומיות לאייל, וכמו כן הם שורפים חלקי יערות לחקלאות.
לאי "קאלאוויט" הובאו גם מספר פרסתנים אפריקנים, אבל נראה שהם אינם מתחרים עם אייל קאלאמיאן על מקורות המחיה; לאחרונה חודשה ההגנה באי הן על האייל והן על הפרסתנים האפריקנים בעקבות הקמת אזור שימור, והשליטה על הציד חזקה יותר. אף על פי שבאיים "ביוסיואנגה" ו"קוליאון" אין אזורים מוגנים, מרבית חלקי האי עדיין אינם מפותחים ומיושבים בדלילות. בשנת 1994 האוכלוסייה באי "קאלאוויט" נאמדה בכ-1,123 + 236 פרטים באיים האחרים, אך מאז מספרם ירד ונאמד כיום בכ-900 פרטים בטבע, ו-54 פרטים בגן החיות של סן דייגו (נכון למרץ 2008). אייל הקאלאמיאן מופיע בארגון השימור IUCN כמין בסכנת הכחדה (EN), וכן בנספח של אמנת "CITES" האוסרת מסחר במין זה.
כשאבא ואמא בני דודים
הקמת העמוד והצלחתו
מנהל העמוד, אופיר פנסו, השתתף בפינה קבועה בתוכנית "מועדון ארוחת הבוקר" בהגשת שי גולדשטיין ולאה לב בתחנת הרדיו 103FM. בפינה הציג פוסטים נבחרים שפורסמו מדי שבוע. העמוד פעיל ברשת הפייסבוק, האינסטגרם והיוטיוב.
ב-2 בנובמבר 2018 נחסם עמוד הפייסבוק למשך יממה, לאחר שהועלה בו פוסט הלועג לארגון החמאס.
תפרית ניו זילנדית
תפרית ניו זילנדית (שם מדעי: Notiomystis cincta), המכונה גם היהי בעקבות קריאתם הצווחנית, היא ציפור שיר יחידה בסוגה ובמשפחתה תפריות ניו זילנד (Notiomystidae). היא קרובתם הרחוקה של הדבלולניים, דמויי העורבים שכמותה חיים רק בניו זילנד. התפרית אנדמית לניו זילנד וחיה על שמורות באי הצפוני ובחופים נטולי טורפים. . נחשבה בעבר למין של דבשנית, אך בדיקות גנטיות מצאו שאינה שייכת למשפחה.
מאפיינים
התפרית הניו זילנדית קטנה ושחורה. לזכרים ראש שחור עם צווארון צהוב, אוזניים לבנות ומקור קצר. לנקבות מקור מעוקל למטה עם לשון ארוכה, זיפי "שפם" צהובים וגוף אפור. הכנפיים של שני הזוויגים צהובים, שחורים ולבנים.
היא ניזונה מצוף של צמחים ניו זילנדים שונים כמו: Rhabdothamnus solandri, Vitex lucens, Metrosideros robusta וAlseuosmia macrophylla כמו כן היא ניזונה מכמה סוגי פירות ומגוונת בחרקים שהיא מוצאת.
זוזנה רוז'יצ'קובה
זוּזָנָה רוּזִ'יצְ'קוֹבָה (בצ'כית: Zuzana Růžičková, 14 בינואר 1927 – 27 בספטמבר 2017) הייתה צ'מבליסטית צ'כית יהודייה. היא התפרסמה בעולם בהופעותיה ובהקלטותיה הרבות, ונמנתה עם הצ'מבליסטים המעטים שהקליטו את מכלול יצירות באך לכלי.
תפרית ניו זילנדית
מאפיינים
תפרית זו נפגעה מהגעת האדם לניו זילנד, בעיקר עקב תחרות מצד חולדות ומצד עופות מתחרים אירופאים. היא מוגדרת ע"פ אתר IUCN כפגיעה ובטבע נותרו בין 600 ל-6,000 עופות, רבים מתוכם שרדו בשמורה הנקייה מחיות לא-ילידות, זילנדיה (Zealandia) שבוולינגטון.
זוזנה רוז'יצ'קובה
ילדותה ונעוריה
זוזנה רוז'יצ'קובה נולדה ב-1927 בעיר פלזן, אז בצ'כוסלובקיה. היא החלה ללמוד פסנתר בגיל תשע, ומורתה עודדה אותה לנגן גם בצ'מבלו. מורתה כתבה לצ'מבליסטית הפולנייה המפורסמת ונדה לנדובסקה כדי שתסכים לקבל אותה כתלמידה בפריז לאחר שתשלים את חוק לימודיה, אך התוכנית לא יצאה אל הפועל בשל הפלישה הנאצית לצ'כוסלובקיה.
ארנה שוברט
ארנה שוברט (בהונגרית: Schubert Ernő; באץ', 17 בדצמבר 1903 – בודפשט, 15 באוקטובר 1960) היה צייר, מעצב גרפי, טקסטיל ורהיטים יהודי-הונגרי. הרקטור לשעבר של המכללה לאמנות שימושית (1948–1952). גיסו היה הצלם וצלם הקולנוע פרנץ האר.
זוזנה רוז'יצ'קובה
ילדותה ונעוריה
רוז'יצ'קובה ובני משפחתה נשלחו לגטו טרזיינשטאט, שם נפטר אביה בשנת 1943. בגטו למדה רוז'יצ'קובה אצל המלחין גדעון קליין. אחרי שנתיים בטרזיינשטאט נשלחו רוז'יצ'קובה ואמה לאושוויץ, ומשם, לקראת סוף המלחמה, נשלחו תחילה למחנה הריכוז נוינגמה ולבסוף לברגן-בלזן. היא ואמה שרדו את אימי המחנות, וחזרו לביתן בפלזן בתום המלחמה.
ארנה שוברט
לימודיו
ארנה שוברט נולד במשפחה יהודית והחל את לימודיו האקדמיים אצל אדולף פניאש. משנת 1924 הוא למד במכללה לאמנויות יפות בבודפשט, שם היה המאסטר שלו אישטוואן ריטי ואישטוואן צ'וק. בסוף שנות ה-20 של המאה ה-20 הצטרף לכתב העת של לאיוש קשאק שחזר מהגירתו בווינה, שם שהה אחרי נפילת הרפובליקה הסובייטית ההונגרית בשנת 1919. שוברט הצטרף כאמור לקבוצת אמנים צעירים שהתארגנה סביב המגזין של קשאק "עבודה" (Munka). בשל רעיונותיו האמנותיים של האוונגרד; הוא גורש מהמכללה יחד עם ג'רג' קפש, דז'ה קורניש ואלכסנדר טראונר.
זוזנה רוז'יצ'קובה
קריירה מוזיקלית
לאחר השחרור חזרה רוז'יצ'קובה ללימודי מוזיקה מסודרים, תחילה במוסדות שנועדו לילדים, ולאחר מכן באקדמיה לאמנויות הבמה של פראג. ב-1950 החלה ללמד באותו מוסד, ואחד מתלמידיה שם היה המלחין הצ'כי ויקטור קלביס, שאיתו התחתנה ב-1952. בתקופת השלטון הקומוניסטי הוטלו עליה מגבלות בשל מוצאה היהודי ובשל העובדה שסירבה להיות חברת המפלגה הקומוניסטית. אך לאחר מותו של סטלין, ומאחר שכבר יצא לה שם בעולם, הוקלו ההגבלות שהושתו עליה והותר לה לראשונה לנגן עם התזמורת הפילהרמונית הצ'כית. עליית קרנה של רוז'יצ'קובה התרחשה במקביל לתחיית המוזיקה העתיקה באירופה והתחדשות העניין בצ'מבלו. ב-1965 הקליטה רוז'יצ'קובה את מכלול יצירות באך לכלי. בעקבות אירועי האביב של פראג ב-1968 ביקש השלטון החדש בצ'כוסלובקיה להצטייר כסובלני ויציב, ובעקבות זאת הוענקו לה פרסים ותוארי כבוד ממלכתיים, שהיא נאלצה לקבלם בעל כורחה.
ארנה שוברט
עבודתו
ציורו הושפע בעיקר מיצירות הקוביזם הצרפתי, פבלו פיקאסו, ז'ורז' בראק. בשנת 1932 ערך תערוכת אמנות מופשטת בגלריה טמאש. מאמצע שנות השלושים הוא צייר מעט, במקום זאת עסק בעיקר בעיצוב טקסטיל וריהוט ועיצוב הבית. פעילויות האמנות השימושית שלו קיבלו השראה בעיקר מהבאוהאוס ומעולם האמנות העממית ההונגרית. מהמחצית השנייה של שנות השלושים של המאה העשרים היה מבקר תכוף במושבת האמנים של סנטאנדרה, בה הפך לחבר קבוע בשנת 1946 ומילא תפקיד מרכזי בארגון מחדש של מושבת האמנים הישן. אחרי מלחמת העולם השנייה משנת 1945 הוא היה בעיקר המארגן, המקים והמנהל של חברה שעסקה בדקורציה של אירועי המפלגה הקומוניסטית ההונגרית. בשנים 1948–1952 היה הרקטור של המכללה ההונגרית לאמנויות יישומיות, ואחר כך לימד שם עד מותו. תערוכת הזיכרון שלו אורגנה בשנת 1978 בגלריה הלאומית של הונגריה, ואחר כך בשנת 1986 בגלריה של מושבת האמנים של סנטאנדרה.
זוזנה רוז'יצ'קובה
קריירה מוזיקלית
מאז 2004 הפסיקה לנגן בפומבי. הייתה חברה פעילה בקרנות ובארגונים מוזיקליים שונים, וכן בארגונים להנצחת גטו טרזיינשטאט.
שדר (כוכב)
שֶדָר (בערבית: صدر - סאדר - "בית החזה" נקרא לפעמים גם שדיר או שאדר) או α בקסיופאה הוא בדרך כלל הכוכב הבהיר ביותר בקבוצת הכוכבים קסיופאה, אך הכוכב המשתנה γ בקסיופאה עולה עליו בבהירותו מדי פעם. הכוכב נמצא בתחתית האסטריזם בצורת האות W שמהווה את החלק הבולט של קבוצת הכוכבים.
תכונות
שדר הוא ענק כתום מסוג ספקטרלי K0 III, מסתו אינה ידועה בוודאות, אך מעוצמת ההארה היא מוערכת בכ-4–5 מסות שמש, רדיוסו כ-42 רדיוסי שמש - כמחצית מרדיוס המסלול של כוכב חמה, טמפרטורת פניו כ-4,700 קלווין והוא מאיר בעוצמה של פי 535 מעוצמת ההארה של השמש באור נראה, אך בשל טמפרטורת פניו הנמוכה יחסית חלק משמעותי מקרינתו היא בתחום התת-אדום. זהו אחד הכוכבים הבודדים שהצליחו לצפות בו באופן ישיר בהתעממות השוליים - תופעה אופטית שבה שולי הכוכב נראים עמומים יותר ממרכזו.
בשנת 1867 דווח שבהירות נראיתו של שגר משתנה בין דרגות בהירות 2.2 ו-2.8 באופן בלתי סדיר ובשל כך הכוכב מופיע ככוכב משתנה ברשימות שונות, אך תצפיות לאורך המאה ה-20 לא גילו כל השתנות משמעותית בבהירותו והסיבה לתוצאות החריגות במאה ה-19 אינה ידועה.
שריר סוגר הלוע העליון
. שריר סוגר הלוע העליון (באנגלית: Superior pharyngeal constrictor muscle) הוא העליון בשלושת שרירי סוגר הלוע, היוצרים את הלוע. ראשיתו של השריר בארבעה מקורות: אונקל הכנפה (Pterygoid hamulus), תפר כנפת הלסת התחתונה, צד הלשון ועצם המכתשים (Alveolar process), מעל לחלקו האחורי של קו הטוחנות ועצם הלשון. הוא נאחז בתפר הלועי (Pharyngeal raphe). תפקידו של השריר לסייע בבליעה.
איווקו יורוקרגו
איווקו יורוקרגו (באיטלקית: Iveco Eurocargo) היא קשת רחבה של דגמי משאיות מתוצרת יצרנית המשאיות, האוטובוסים, הצמ"ה, המנועים, וכלי רכב צבאיים איווקו חברת בת של פיאט אשר מיוצרים באיטליה, ספרד, טורקיה, ברזיל, לוב, ארגנטינה, דרום אפריקה ובריטניה.
מגי סיוונטוס
מגי סיוונטוס (בספרדית: Maggie Civantos; נולדה ב־28 בדצמבר 1984) היא שחקנית ספרדייה, ידועה בשל תפקידה בתור מקרנה פריירו מולינה בסדרת הטלוויזיה "בפנים" ובתור אנחלס וידאל בסדרה "נערות הכבלים".
ביוגרפיה
היא הצליחה לקדם כמה מותגים באמצעות מדיה חברתית הכוללת את "מייבלין ניו יורק אספניה", "קריגאם","אמפרו תינוקות" ועוד חברות מותגים אחרות. מגי העלתה את הופעתה הקולנועית הראשונה כשיחקה בתפקיד אססורה דה שיווה בסרט המותחן "זמן שיא".
קריירה
מגי התחילה את הקריירה שלה בסדרה "אווה וקולגאס" שם שיחקה את הדמות מרתה, והיא השתתפה בסרטים כמו "פריים טיים", "שמחה ועצב", "פני הארץ", "והקיץ הטוב ביותר".
בשנת 2015 לוהקה לתפקיד הראשי של מקרנה פריירו מולינה בסדרת הפשע והמתח "בפנים" שיצר אלכס פינה לערוץ Antena 3. היא המשיכה גם לעונה השנייה של הסדרה שנה לאחר מכן, אך פרשה לאחריה כדי להצטלם לסדרה המקורית של נטפליקס "נערות הכבלים" שעלתה בבכורה ב-2017, בה שיחקה באחד התפקידים הראשיים כאנחלס וידאל.
בשנת 2019 שיחקה בסרט האימה "ההשפעה" את דמותה של שרה, ושיחקה בסרט הקומי מבית נטפליקס "שווייצריה הקטנה" בדמותה של יולנדה.
חואן מוסו
חואן אגוסטין מוסו (בספרדית: Juan Agustín Musso; נולד ב-6 במאי 1994 בסן ניקולאס דה לוס ארוז'וס שבארגנטינה) הוא כדורגלן ארגנטינאי המשחק בעמדת השוער בקבוצת אטאלנטה מהסרייה א' ובנבחרת ארגנטינה.
קריירת מועדונים
מוסו גדל במחלקת הנוער של ראסינג קלוב. הוא ערך 23 הופעות ליגה במדי המועדון במסגרת ליגת העל הארגנטינאית.
ב-11 ביולי 2018 חתם מוסו באודינזה מהסרייה א'. הוא שיחק במועדון במשך שלוש עונות, בהן ערך 102 הופעות ליגה.
ב-2 ביולי 2021 חתם מוסו באטאלנטה מהסרייה א'. ב-21 באוגוסט ערך את הופעת הבכורה שלו במועדון, בניצחון 1–2 על טורינו במסגרת המחזור הראשון בליגה לעונת 2021/2022.
מגי סיוונטוס
קריירה
בשנת 2022 שיחקה בתפקיד הראשי בסדרת המתח הספרדית "Express" בתפקיד של ברברה, פסיכולוגית קרימינולוגית שהופכת לקורבן של חטיפת אקספרס.
פרס לעובדים בתחום החינוך העברי
פרס לעובדים בתחום החינוך העברי הוא פרס שהוענק על ידי עיריית תל אביב-יפו מדי שנתיים בין השנים 1963–1995, ולאחר מכן ניתן מספר פעמים בודדות, לאנשי חינוך במטרה.
אברהם הכהן (ראש עיריית צפת)
אברהם הכהן (20 באוקטובר 1911, כ"ט בתשרי ה'תרע"ב – 29 ביוני 2008, כ"ז בסיוון ה'תשס"ח) היה איש ציבור ישראלי, שעסק במגוון תפקידים במגזר הציבורי, כיהן כראש העיר צפת.
ביוגרפיה
הכהן נולד בשנת 1911 בעיר סאמוש איוואר בטרנסילבניה שבהונגריה למאיר ואידה הכהן והוא נכד של ר' יצחק יוסף הכהן, הרב הראשי בעיר (מצד אביו), ושל שרגא שיויטש, עסקן וגביר ידוע בטרנסילבניה. הכהן התחנך בחינוך מסורתי וכללי ועבר בשנת 1929 לעיר פרנקפורט שבגרמניה, בה לקח חלק פעיל בתנועות הנוער הציוני שפעלו בעיר במקביל ללימודי כלכלה באוניברסיטת פרנקפורט. בעקבות עליית היטלר לשלטון ומעשי האנטישמיות שבאו בעקבות אותם מאורעות, עלה לארץ בשנת 1935 והחל לשאת בתפקידים רבים בגזרה האזרחית והצבאית.